                                           Anexa nr. 2 

la Hotărârea Consiliului Judeţean 
Bistriţa-Năsăud nr. 69/20.05.2016
Descrierea investiției şi a Indicatorilor tehnico-economici pentru obiectivul de investiții „Reabilitarea şi Restaurarea Castelului din localitatea Posmuş, judeţul Bistriţa-Năsăud”, situat în localitatea Posmuş, comuna Şieu, județul Bistriţa-Năsăud
Castelul din localitatea Posmuş este monument istoric de importanță națională, inclus în Lista Monumentelor Istorice din România (2015) cu codul BN-II-a-A-01685, respectiv BN-II-m-A-01685.01 (Pavilion de intrare, corpurile laterale de nord și sud) și BN-II-m-A-01685.02 (Corp principal, Castelul Teleki).
OBIECTUL DOCUMENTAŢIEI constituie întocmirea Documentaţiei de Avizare a Lucrărilor de Intervenţii, asigurând exigenţele de performanţă de rezistenţă, stabilitate şi funcţiune compatibilă cu cea istorică în condiţii de exploatare normală a întregului ansamblu a castelului din localitatea Posmuş, comuna Şieu din judeţul Bistriţa-Năsăud.
Lucrările de intervenţii propuse în documentaţie sunt:

· Lucrări de consolidare – fundații, ziduri, planșee, bolţi, şarpante;

· Intervenţii de eliminare a umidităţii, izolații orizontale și salubrizarea pereţilor;

· Înlocuirea învelitorilor şi a sistemului de conducere a apelor pluviale, canalizarea acestora;

· Dezafectarea instalațiilor interioare și exterioare existente;

· Introducerea unor instalații complete noi: electrică, de curenți slabi, sanitară, termică, apă-canal – conforme cu normele în vigoare;

· Refacerea finisajelor exterioare şi a finisajelor interioare;

· Înlocuirea pardoselilor existente și a suporturilor acestora;

· Înlocuirea tâmplăriilor existente, cu unele similare din punct de vedere al aspectului original;

· Restaurarea componentelor artistice din piatră, fier forjat, tencuieli;

· Refuncționalizarea întregului ansamblu și adaptarea spațiilor la noile funcțiuni, fără a afecta caracterul de monument istoric. 

Propunerile de amenajare funcţională sunt subordonate caracterului de monument istoric al ansamblului, de caracteristicile constructive şi conformare ale spaţiilor disponibile. Castelul, în urma restaurării și reabilitării, va fi deschis publicului larg și vizitatorilor, devenind destinație turistică. Conex activității turistice, spațiile ansamblului vor fi funcționalizate  și amenajate flexibil pentru a găzdui un centru cultural. Principalele destinații ale spațiilor vor fi acelea de spații expoziționale, ateliere participative de creație artistică și etnografică, spații pentru conferințe cu tematică cultral-artistică, spații muzeistice. Toate spațiile vor fi integral deschise și destinate participării publicului vizitator sau turiștilor.
Propunerile funcţionale sunt prezentate defalcat pe corpuri de clădire, după cum urmează: 
Corpul 1 (C1) – în urma finalizării lucrărilor de reabilitare și restaurare, acest corp de clădire va fi amenajat pe nivele după cum urmează:
- Parter: spații pentru accesul publicului vizitator, recepție, informare (inclusiv spații tehnice anexe); 
- Etaj: spații de expunere a lucrărilor reprezentative pentru activitățile centrului cultural.
Corpul 2 (C2) – în urma lucrărilor de consolidare și reabilitare, funcțiunile principale incluse în acest corp de clădire sunt destinate vizitării turistice, studiului, inclusiv spații anexe desfășurării funcțiunilor propuse, după cum urmează:
- Ateliere participative de creație artistică;
- Spații expoziționale, informare, organizare întruniri destinate publicului vizitator; 
- Bibliotecă și sală de expunere carte veche destinată vizitării turiștilor;
- Spații anexe destinate funcționării și vizitatorilor: grupuri sanitare, garderobă pentru vizitatori, birou administrativ, oficiu;
- Spații de depozitare pentru diverse materiale; 
- Centrală termică la parter (pentru deservirea corpurilor 1 și 2) și depozit de lemne la subsol.
Corpul 3 (C3) – situat în axul central al ansamblului, după finalizarea lucrărilor de reabilitare și restaurare, se propune a îngloba spații flexible desfășurării oricărui tip de activități destinate turiștilor, din domeniul artistic și cultural – expoziții, întruniri, conferințe etc., după cum urmează:
- Parter: spații pentru conferințe sau expoziții. Se propune reconstituirea caracterului locuinței nobiliare istorice prin transformarea în spații cu caracter muzeal specific. Adiacent acestor spații, parterul adăpostește grupuri sanitare și centrala termică pentru deservirea Corpului 3.
- Subsol: spații pentru evenimente (expoziții, întruniri etc.), spații de depozitare, inclusiv depozit de lemne, grupuri sanitare, spații anexe destinate personalului.
Corpul 4 (C4) – în urma lucrărilor de reabilitare și recompartimentare, acest corp de clădire va îngloba următoarele: prin demolarea pereților de compartimentare existenți se va crea o sală unică, este destinat unei săli de conferință de anvergură, cu posibilitatea de a se plia pe sesiuni desfășurate simultan:
- Sală unică, deschisă, ce poate adăposti un număr maxim de 70 de persoane, destinată organizării conferințelor, întrunirilor, simpozioanelor etc. Spațiul sălii poate fi ulterior subcompartimentat pentru mai multe activități de mai mică anvergură, cu desfășurare simultană; 
- Spații anexe destinației principale: hol primire participanți/vizitatori, grupuri sanitare, terasă exterioară.
Corpul 5 (C5)  – în urma finalizării lucrărilor de reabilitare și aducere a clădirii la cerințele actuale de funcționare ca și clădire publică, se vor realiza compartimentări în sprijinul destinației propuse de găzduire de spații pentru ateliere participative din domeniul artistic, destinate vizitatorilor. Spațiile sunt organizate pe două nivele plus supantă pentru o iluminare zenitală optimă a spațiului interior:
- Atelierele de diferite dimensiuni, cu structuri interioare variate și foarte flexibile pentru organizarea activităților de creație artistică, destinate artiștilor și vizitatorilor; 
- Spații de expunere a creațiilor artistice, inclusiv încăperi de ateliere ce pot fi simultan și spații pentru expunerea unor instrumente/obiecte cu valoare etnografică sau istorică;
- Spații anexe activității principale: birou administrativ, grupuri sanitare, spații de depozitare, coridoare, oficii, centrală termică la parter pentru deservirea corpurilor 4-5.
INDICATORII TEHNICO – ECONOMICI:

Valoarea totală a investiţiei cu TVA:

· 21.821,58514 mii LEI

· 4.925,86572 mii EURO

Valoarea C+M cu TVA:

· 17.296,70565 mii LEI

· 3.904,44823 mii EURO

Calculat la cursul 4,4300 LEI/EURO, conform ghidului specific

Capacităţi: 
	CAPACITATI PROPUSE
	CORP 1
	CORP 2
	CORP 3
	CORP 4
	CORP 5

	Ateliere participative de creație artistică
	
	34 pers.
	
	
	47 pers.

	Săli expoziţionale cu caracter muzeal
	10 pers.
	25 pers.
	48 pers.
	
	

	Bibliotecă și sală expunere carte veche
	
	10 pers.
	
	
	

	Sală conferințe
	
	
	
	73 pers.
	

	Administrație, întreţinere, pază
	2 pers.
	2 pers.
	2 pers.
	
	2 pers.

	Săli activităşi tuistice, întruniri, etc
	
	15 pers.
	64 pers.
	
	

	TOTAL: 335 pers. (ocupare maximă)
	
	
	
	
	


Durata de realizare a investiţiei: 36 luni
Finanţarea obiectivului de investiţie se face din: Fondul European de Dezvoltare Regională (FEDR) - 85%, bugetul de stat (BS) - 13% și bugetul local - 2%.

2

